যোগাযোগ করা হলে বাংলাদেশ মাংস ব্যবসায়ী সমিতির মহাসচিব রবিউল আলম বলেন, ‘ঢাকাবাসী যে পরিমাণ পশু জবাই দেন সেসব পশুর প্রায় সবই ঢাকা থেকে কেনা হয়। কিন্তু ঢাকার বাইরের জেলার কুরবানিদাতা ও ব্যবসায়ীরাও ঢাকা থেকে ঈদের ৩-৪ দিন আগে পশু কিনে বিক্রি করেন। এ থেকেও ইজারাদাররা বিশাল অংশ খাজনা পান।’ তিনি আরও বলেন, ‘এবছর ইজারাদাররা অন্তত ১৬০ কোটি টাকা হাসিল আদায় করেছে। কিন্তু সিটি করপোরেশনের আয় হয়েছে মাত্র ১২ কোটি টাকা। যদি সিন্ডিকেট বা দুর্নীতি না হতো তাহলে সিটি করপোরেশন আরও কয়েকগুণ বেশি টাকা আয় করতে পারত।’